пародии за Енергото
Ставам ли за студент!? Наистина ли съм Студент!?(Ако мислите, че сте готов за този тест направете го!

 1. Имаш ли топла вода?
 а) Аз не, обаче едни приятели в 28 блок имат бързовар и там ходя
 б) Не. Аз и студена нямам, ако искаш, ще ти разправя, тя е дълга и широка 
 в) Рядко, щото докато я донеса с тубите от Банкя, тя все изстива 
 г) Не знам, не ползвам 

 2. Капе ти от тавана в банята? 
 а) Ми капе си, кво. Нали е безплатна, какво ме интересува 
 б) Бе мене целия таван ми пада на парчета вече шест месеца, че за едни капки ли ще седна да се тревожа 
 в) Слагам чадър. Не се смей, знаеш ли колко е досадно, като ми капе на учебника, когато заседна за по-дълго 
 г) Откак ходих да го бия оня кретен от горната стая, не смее да се къпе и не ми капе вече, неговата мама 

 3. Вратата на банята е изгнила и се разпада? 
 а) Да гние бе, нали не е моя 
 б) То само вратата да беше? 
 в) Аз една завеска съм си направил и си я дърпам, като ползвам банята 
 г) Че кво, аз нямам какво да крия. Който не е виждал, нека гледа; малко останахме истинските мъже 

 4. Някой на етажа прави шумен купон и ти пречи? 
 а) Аз бе, аз го правя купона, как ще ми пречи 
 б) Ми те всяка вечер правят купони; свивам се в ъгъла и чакам да свърши 
 в) Мама ми изпрати едни тапички за уши, много са ефективни, ще знаеш 
 г) Ей сега ше отида да ги разкатая наглите копеленца 

 5. Тока спира? 
 а) Няма нищо, аз без друго тъкмо излизах 
 б) Първо водата, сега и тока? То аз друго не съм и очаквал 
 в) Аз от вкъщи съм си взел една газена лампа. Тя е почти антикварна, още баба ми я ползваше 
 г) Ше спрат дедовия, аз на всичките им имам телефоните в Енергото 

 6. Съквартирантът ти много ти досажда и постоянно има гости? 
 а) Няма проблеми, и аз имам гости постоянно. Много е весело, но е тясно 
 б) То не бяха гости, то не беше чудо. Откакто приятелката му и сестра й дойдоха да живеят в стаята, наистина взех да се притеснявам 
 в) Аз нали ти казах за онези тапички за уши, много помагат; само параван някакъв ми трябва, че с приятелката му двамата като се налегнат, се сконфузвам много и ми става неудобно да гледам 
 г) Къв съквартирант бе, той избега още на третата седмица; аз само малко го понабих, за да му помогна с решението 

Отговори: Няма значение какво си отговарял, ако живееш в студентски град, всички отговори са валидни!